Azərbaycanda psixoloji xidmət haqqında qanun qəbul edilə bilər
3 Fevral 2014 14:19 (UTC+04:00)
Trend-in məlumatına görə, Milli Məclisin yaz sessiyasının bu gün keçirilən ilk plenar iclasında millət vəkili Musa Quliyev parlament tərəfindən "Psixoloji xidmət haqqında" Qanunun müzakirəsini və qəbul edilməsini təklif edib.
Deputat bildirib ki, dünyanın bir çox ölkələrində belə bir qanun mövcuddur və azı ayda 3 dəfə psixoloq xidmətinə müraciət edirlər: "Gənclərin terror təşkilatlarına qoşulması və digər bir sıra problemlər psixoloji boşluqdan yaranır. Bunun qarşısını almaq üçün"Psixoloji xidmət haqqında" Qanun qəbul olunmalıdır. Onu da deyim ki, MDB ölkələrinin bir çoxunda bu qanun qəbul edilib. Əgər tələb olunarsa, bizim komissiyamız bu məsələni işləyib hazırlaya bilər və bu yaz sessiyasında bunu qəbul edə bilərik".